Drangedal Bilruter

Drangedal Bilruter er et busselskap hjemmehørende i Drangedal i Telemark. Selskapet hadde fram til 2019 all rutetrafikk i Drangedal, og også noe i nabokommunene Bamble og Kragerø.

Den første rutebilen i Drangedal startet i 1909, og i tiden etter dette ble det startet flere mindre rutebilselskaper i de forskjellige delene av kommunen. I 1958 ble disse slått sammen til ett selskap; Drangedal Bilruter.

Selskapet hadde i 2006 totalt 126 ansatte, hvorav 3 i datterselskapet Tele-Tur og var Drangedal kommunes største private bedrift.

Bilrutenes opprinnelig ruteområde som omfatter ruter i Drangedal kommune og ruter til Kragerø ble i 2010 lagt ut på anbud, som selskapet vant. Kontrakten varte fra 28. juni 2011 og seks år fram i tid, med mulighet for opptil to års forlengelse. 1. juli 2012 overtok selskapet rutene i Kragerø og deler av Bamble fra Nettbuss Sør som opprinnelig hadde vunnet anbudskontrakten for området. 25. mars 2013 overtok selskapet også Kragerø Fjordbåtselskaps bussruter i sørlige deler av Kragerø og på øyene ved virksomhetsoverdragelse.

Fra og med 1. juli 2019 opphørte rutebilavdelingen i selskapet. Da hadde Vy Buss AS vunnet anbudet, og overtok rutekjøringen. Drangedal Bilruter beholder noen busser for lokal turkjøring, resten selges.

Drangedal bilruter har i dag (2020) følgende avdelinger:Om oss 2019 
 Sjekkpunkt Drangedal ( Verksted)
 Vianor Drangedal ( Partner)
 Circle K Bamble
 Helseekspress – Haugesund
 Helsebuss – Lillehammer
 Administrasjon

 Referanser 

 Eksterne lenker 


Kategori:Samferdsel i Drangedal
Kategori:Kollektivtransport i Telemark
Kategori:Næringsliv i Drangedal
Kategori:Etableringer i 1958
Kategori:Norske busselskaper